Durrës

Ing Durrës ing kaduang pekamarakal diling populasyun a lakanbalen ning Republika ning Albania at tungku ning Durrës County ampong Munisipalidad ning Durrës. Metung ya kareng pekamatuang lakanbalen a alang patugut a tuknangan ning Albania, a maki manga 2,500 banuang makatala a amlat. Atiu king metung a patag a kapatagan lele ning Albanes a Adriatikung Pampang ning Dagat pilatan da reng asbuk ning Erzen ampong Ishëm king mauling-aslagang suluk ning Dayat Malat ning Adriatiku. Ing klima ning Durrës atin yang maragul a impluwensya keng panaun a klima ning Mediteraneo.

Ing Durrës mitatag ya lalam ning lagyung Epidamnos anyang pang-7 a dilanwa BC, kareng minunang Grekung kolonista ibat Corinto ampo Corcyra a makipagsaup kareng Taulantii, metung a lokal a tribung Illyrianu.Grote, George (2013). A History of Greece: From the Time of Solon to 403 BC. Routledge. p. 440. Kilala ya naman bilang Dyrrachium, ing Durrës miunlad ya inyang meging yang integral a dake ning Imperyung Romanu ampo ing kayang talatuki ing Imperyung Bisantinu. Ing Via Egnatia megumpisa ya keng balen at papunta ya keng aslagan keng marangle, mababang gabun ampo matas a gabun ning Balkanung Peninsula papunta keng Constantinople. 

Aniang Libutad a Panaun, ing Durrës mipapate ya kareng Bulgaru, Benesyanu, lokal a pamilyang marangal ning Albania, ampo ing Imperyung Ottoman. Deng Ottomanu ila reng migtagumpe, at mig-ari la keng lakanbalen kilub ning maigit 400 banua manibat 1501 anggang 1912. Kaibat ning Albanes a Deklarasyon ning Katimawan, ing lakanbalen migsilbi yang tungku ning Principality ning Albania kilub ning makuyad a panaun. Kaibat, sinakup ne ning Kayarian ning Italya kanitang pilatan ning gera at sinakup ne ning Alemanyang Nazi kanitang Kadwang Gerang Pangkabilugan. Ing Durrës menakit yang masikan a pamaglawak king kayang demograpiya ampong aktibidad pang-ekonomiya lalam ning People's Socialist Republic of Albania.

Ding daleráyan

Pikuanan



 Suglung palwal 
Opisyal a website